Δημοτική Βιβλιοθήκη Πρέβεζας

Η Δημοτική Βιβλιοθήκη Πρέβεζας «Γυμνασιάρχης Χρήστος Κοντός» ιδρύθηκε με την υπ' αριθμόν 203/21.9.1966 απόφαση του Δημοτικού Συμβουλίου της Πρέβεζας και την έκδοση σχετικού Βασιλικού Διατάγματος με το καταστατικό της, το οποίο δημοσιεύθηκε στην Εφημερίδα της Κυβερνήσεως.ΦΕΚ 203/21.9.1966, Τεύχος Α', σελ. 1679-1680.Νίκος Δ. Καράμπελας, Πρεβεζάνικα Χρονικά. Ευρετήριο τευχών 1-50, Πρέβεζα 2014, σελ. 56-59. 

Ιστορία 
Από τις 7.4.1964 και μέχρις της συστάσεως του νομικού προσώπου της Δημοτικής Βιβλιοθήκης, η προσωρινή διοίκηση και διαχείριση της Δημοτικής Βιβλιοθήκης είχε ανατεθεί στο Σύλλογο των Πρεβεζάνων Σπουδαστών στην Αθήνα.Απόφαση με αρ. πρωτ. 1747/7.4.1964 του Δημάρχου Πρέβεζας Χαρίλαου Τσάντη. Μετά τη σύσταση του νομικού προσώπου, το Διοικητικό Συμβούλιο της Βιβλιοθήκης συνεδρίασε για πρώτη φορά την 12.5.1969, αλλά η ουσιαστική λειτουργία της άρχισε το 1972. Τον Απρίλιο του 1986 εγκαινιάστηκε το ανακαινισμένο κτήριο, το οποίο στεγάζει μέχρι σήμερα τη Δημοτική Βιβλιοθήκη Πρέβεζας, επί της οδού Εθνικής Αντίστασης 10, στην κεντρική αγορά της πόλης.Νίκος Δ. Καράμπελας, Πρεβεζάνικα Χρονικά - 30 χρόνια (1978-2008), Πρεβεζάνικα Χρονικά τχ. 46-47, Πρέβεζα 2009, σελ. 339-342. Με την υλοποίηση του Προγράμματος Καλλικράτης για την Τοπική Αυτοδιοίκηση, το νομικό πρόσωπο της Δημοτικής Βιβλιοθήκης Πρέβεζας καταργήθηκε, την 29η Απριλίου 2011, και ενσωματώθηκε στο Τμήμα Πολιτισμού του Δήμου Πρέβεζας.Άπαντα, Ηλία Β. Βασιλά, επιμ. Νίκος Δ. Καράμπελας, Πρέβεζα 2012, σελ. vii.

Η Δημοτική Βιβλιοθήκη Πρέβεζας ξεκίνησε, το 1996, την αυτοματοποίησή της με τη χρησιμοποίηση του προγράμματος ΑΒΕΚΤ του Εθνικού Κέντρου Τεκμηρίωσης (ΕΚΤ). Η βάση δεδομένων περιλαμβάνει το 80% περίπου των τεκμηρίων της Βιβλιοθήκης και είναι διαθέσιμη στο διαδίκτυο από το έτος 2006.Η βάση δεδομένων των τεκμηρίων της Βιβλιοθήκης είναι προσβάσιμη μέσω του καταλόγου  της. Η Βιβλιοθήκη είναι γενική και η συλλογή της περιλαμβάνει όλες τις κατηγορίες γνώσεων, με ιδιαίτερο βάρος στη Λογοτεχνία (Ελληνική και Ξένη), Παιδική Λογοτεχνία, Ιστορία, Κοινωνικές επιστήμες, Ψυχολογία και Φιλοσοφία, Αρχαία Ελληνική Λογοτεχνία, Τέχνες, Εγκυκλοπαίδειες κ.ά. Η Δημοτική Βιβλιοθήκη διαθέτει επίσης μια σημαντική συλλογή από βιβλία που αναφέρονται στην Πρέβεζα και γενικότερα στην Ήπειρο.Εθνικό Κέντρο Τεκμηρίωσης, Η Αργώ, Δημοτική Βιβλιοθήκη Πρέβεζας, από όπου είναι προσβάσιμος και ο ηλεκτρονικός κατάλογος των τεκμηρίων της Βιβλιοθήκης.

Πέραν του δανεισμού βιβλίων, η Δημοτική Βιβλιοθήκη Πρέβεζας έχει αναπτύξει έντονη δραστηριότητα στον εκδοτικό τομέα, έχοντας στο ενεργητικό της πλέον των 20 τίτλων.Biblionet , όπου μπορεί κανείς να βρει μερικούς από αυτούς. Από το 1978, εκδίδει το περιοδικό Πρεβεζάνικα Χρονικά, όπου φιλοξενούνται άρθρα σχετικά με την ιστορία και τον πολιτισμό της Πρέβεζας.

Στη Βιβλιοθήκη φυλλάσονται, επίσης, τα χειρόγραφα Πρακτικά του Δημοτικού Συμβουλίου της Πρέβεζας από το 1915 έως το 1985, το μεγαλύτερο μέρος των οποίων έχουν ψηφιοποιειθεί και είναι διαθέσιμα από τον ιστοχώρο της Περιφερειακής Ενότητας Πρέβεζας της Περιφέρειας Ηπείρου.Περιφερειακή Ενότητα Πρέβεζας , Πρακτικά του Δημοτικού Συμβουλίου της Πρέβεζας 1915-1967.

Οι εκδόσεις της
Ακολουθούν μερικοί από τους τίτλους που εξέδωσε η Δημοτική Βιβλιοθήκη Πρέβεζας.Νίκος Δ. Καράμπελας, Πρεβεζάνικα Χρονικά. Ευρετήριο τευχών 1-50, Πρέβεζα 2014, σελ. 60.

Περίληψη πρακτικών από τη σύσκεψη για την προβολή και προστασία του Αμβρακικού, Πρέβεζα 1986. Λεπτομέρειες
Νικόπολις Α'. Πρακτικά του πρώτου Διεθνούς Συμποσίου για τη Νικόπολη (23-29 Σεπτεμβρίου 1984), Πρέβεζα 1987. Λεπτομέρειες
Συμπόσιο για τον Κ.Γ.Καρυωτάκη. Πρέβεζα 11-14 Σεπτεμβρίου 1986, Πρέβεζα 1990. Λεπτομέρειες
Η Ιστορία της Πρέβεζας. Πρακτικά Α' Διεθνούς Επιστημονικού Συνεδρίου, Πρέβεζα 22-24 Σεπτεμβρίου 1989, Πρέβεζα 1993. Λεπτομέρειες
Αλή Ντίνο Μπέη. Σκιτσογράφος (1890-1938), Πρέβεζα 1993. Λεπτομέρειες
Κώστας Κρυστάλλης. Το έργο του στο τέλος της εκατονταετίας από το θάνατό του, Πρέβεζα 1994. Λεπτομέρειες
Νικόλαος Κονεμένος. Ένας ριζοσπάστης λόγιος του 19ου αιώνα, Πρέβεζα 1995. Λεπτομέρειες
Επίκτητος : Η ζωή και το έργο του, Πρέβεζα 1997. Λεπτομέρειες
Πρέβεζα 1945-1990. Όψεις της μεταβολής μιας επαρχιακής πόλης, Ευάγγελος Αυδίκος, Πρέβεζα 2000. Λεπτομέρειες
Η Πρέβεζα στη νεοελληνική ποίηση: Ανθολογία, Στέλιος Θ. Μαφρέδας, Πρέβεζα 2001. Λεπτομέρειες
Τα Πρεβεζάνικα, Γιώργος Ι. Μουστάκης, Πρέβεζα 2002. Λεπτομέρειες
Ο αρχαιολογικός χώρος της Νικόπολης. Ιστορία - Μνημεία - Τέχνη, Απόστολος Σ. Παπαδημητρίου & Όλγα Καρούτα, Πρέβεζα 2003. Λεπτομέρειες
Πρέβεζα & Συρράκο, Γιώργος Ι. Μουστάκης, Πρέβεζα 2008. Λεπτομέρειες
Τα ποιήματα, Βασίλης Π. Μουστάκης, επιμ. Παντελής Β. Πάσχος, Πρέβεζα 2008. Λεπτομέρειες
Άπαντα, Ηλία Β. Βασιλά, επιμ. Νίκος Δ. Καράμπελας, Πρέβεζα 2012.

 Εξωτερικοί σύνδεσμοι 
Τα είκοσι πρώτα τεύχη των Πρεβεζάνικων Χρονικών, από τον ιστοχώρο της Περιφερειακής Ενότητας Πρέβεζας.
Τα Πρακτικά (1915-1967) του Δημοτικού Συμβουλίου Πρέβεζας, που φυλάσσονται στη Δημοτική Βιβλιοθήκη Πρέβεζας.
Ηλεκτρονικός κατάλογος των βιβλίων που υπάρχουν στη Δημοτική Βιβλιοθήκη Πρέβεζας.

Βιβλιογραφικές παραπομπές

Κατηγορία:Βιβλιοθήκες στην Ελλάδα
Δημοτική Βιβλιοθήκη Πρέβεζας
Δημοτική Βιβλιοθήκη Πρέβεζας
Κατηγορία:Δήμος Πρέβεζας